নির্মাণাধীন দেশের সর্ববৃহৎ শিল্পাঞ্চল বঙ্গবন্ধু শেখ মুজিব শিল্প নগরী এলাকায় একটি নতুন সমুদ্রবন্দর নির্মাণে দেশ-বিদেশি বিনিয়োগকারীদের সমন্বয়ে গঠিত শিল্পজোটের (কনসোর্টিয়াম) সঙ্গে চুক্তি করেছে বাংলাদেশ অর্থনৈতিক অঞ্চল কর্তৃপক্ষ (বেজা)। ফেনী-মিরসরাই অঞ্চলে অবস্থিত এ শিল্পাঞ্চলে সমুদ্রবন্দর নির্মাণ সম্ভব হলে তা দেশের অর্থনৈতিক গতিশীলতা অনেক বাড়াবে। কর্মসংস্থান হবে প্রায় এক লাখ লোকের।